Η επίδραση ενός προγράμματος αντιμετώπισης πιθανών κινδύνων αρπαγής με τη χρήση δημιουργικής γραφής και δραματοποίησης κλασσικών παραμυθιών σε μικρούς μαθητές δημοτικού
Creators: name: Γιαγκάζογλου Παρασκευή, Φωτίου
Publisher: name: Aristotle University of Thessaloniki
Year: 2020
Subjects: θεατρικές τεχνικές
διερευνητική δραματοποίηση
δεξιότητες προσωπικής ασφάλειας
drama techniques
inquiry drama
safety skills

description: Η επίδραση ενός προγράμματος αντιμετώπισης πιθανών κινδύνων αρπαγής με τη χρήση δημιουργικής γραφής και δραματοποίησης κλασσικών παραμυθιών σε μικρούς μαθητές δημοτικού Σκοπός της παρούσας μελέτης ήταν η αξιολόγηση της ικανότητας παιδιών ηλικίας 9 χρονών, να αναγνωρίζουν ενδεχόμενο κίνδυνο προερχόμενο από άγνωστο πρόσωπο και η εφαρμογή ενός πρότυπου προγράμματος παρέμβασης, ώστε να εκπαιδευτούν στον σωστό τρόπο αντίδρασης. Στη μελέτη πήραν μέρος 39 μαθητές Γ΄ τάξης Δημοτικού όπου φοιτούσαν σε ένα σχολείο της πόλης των Σερρών. Το σχολείο επιλέχθηκε με δειγματοληψία ευκολίας (convenience sampling) με βάση την προθυμία των εκπαιδευτικών και του διευθυντή να συμμετέχουν στην έρευνα. Από τα δύο τμήματα της Γ τάξης, το ένα (Γ1=20 παιδιά) αποτέλεσε την ομάδα παρέμβασης (ΟΠ), ενώ το άλλο (Γ2 =19 παιδιά) την ομάδα ελέγχου (ΟΕ). Η ομάδα παρέμβασης ακολούθησε ένα πρότυπο πρόγραμμα αφήγησης κλασικών παραμυθιών σε συνδυασμό με θεατρικές τεχνικές και δημιουργική γραφή, διάρκειας 14 εβδομάδων και συχνότητες 3 φορές εβδομαδιαίως. Η ομάδα ελέγχου παρακολούθησε το τυπικό πρόγραμμα του σχολείου. Όλα τα παιδιά αξιολογήθηκαν με τη μορφή συνέντευξης για τη γνώση τους σχετικά με την προσωπική τους ασφάλεια (Kraizer Children's Safety Knowledge and Skills Questionnaire, 1986), αλλά και των σωστών απαντήσεων απέναντι σε υποθετικές, επικίνδυνες καταστάσεις (“What If” Situations Test, Wurtele, Hughes, &amp; Owens, 1998). Τέλος, καταγράφηκαν οι αντιδράσεις των συμμετεχόντων μαθητών μέσα από μία ρεαλιστική δοκιμασία η οποία πραγματοποιήθηκε στην αυλή του σχολείου τους. Όλα τα ερευνητικά εργαλεία εφαρμόσθηκαν πριν και αμέσως μετά το τέλος της παρέμβασης. Από τα αποτελέσματα φάνηκε ότι στην αρχική δοκιμασία, περισσότερο από το 90% των παιδιών πήρε την καραμέλα που του πρόσφερε το άγνωστο «πρόσωπο δόλωμα» και δέχτηκε να το ακολουθήσει στο αυτοκίνητο του, ενώ μόνο ένα παιδί ένιωσε ότι μπορεί να κινδυνεύει και ανέφερε το περιστατικό στην εκπαιδευτικό της τάξης. Μετά την εφαρμογή του προγράμματος, φάνηκε ότι όλα τα παιδιά της ομάδα παρέμβασης, εκτός από ένα, κατάφεραν να αναπτύξουν τις τρεις βασικές δεξιότητες προσωπικής ασφαλείας (αποφεύγω, ξεφεύγω, ενημερώνω. Επίσης, όλα τα παιδιά ανέφεραν αμέσως στη δασκάλα ότι κάποια κυρία προσπάθησε να τους ξεγελάσει και ζήτησε να την ακολουθήσουν στο αυτοκίνητο της. Τα παιδιά κατάφεραν να μάθουν να αναγνωρίζουν τους πιθανούς κινδύνους, ποιοι είναι οι «ασφαλείς ενήλικες» και ποιοι οι σωστοί τρόποι αντιμετώπισης. Συμπερασματικά, φάνηκε ότι μέσω ενός πρότυπου, ιδιαίτερα ελκυστικού προγράμματος όπου χρησιμοποιούνται τεχνικές εκπαίδευσης που βασίζονται στην ανάγκη των παιδιών για παιχνίδι, μπορούν να καλλιεργηθούν οι δεξιότητες προσωπικής ασφάλειας ώστε να μπορέσουν να εφαρμοστούν σε περίπτωση πραγματικής απειλής.
description: The purpose of this study was to evaluate the ability of 9 years old children to recognize a potential danger from a stranger and the assessment of an intervention program, in order to increase children’s protective behaviors knowledge. The 39 students of the third grade that participated in the present study were chosen with convenience sampling, based on the willingness of their teachers and the school director to contribute. The sample divided into two groups (intervention and control group). The intervention group (Ν=20) followed an intervention program with creative writing and dramatization of classic fairy tales, lasting for 14 weeks, 3 hours per week. The control group attended the standard school curriculum. Children's prevention knowledge and self-protection skills were tested (Kraizer Children's Safety Knowledge and Skills Questionnaire, 1986), as well as their capability to answer correctly in “What If” Situations Test (Wurtele, Hughes, &amp; Owens, 1998).Finally, a dangerous conditions challenge, based in real life situations, were took place in the school’s courtyard, where the participants reactions were recorded. All the research tools will be used pre and post intervention program. The results of the study indicated that more than 90% of the students took took the candy offered to him by the unknown person and agreed to follow in his car. Only one student felt that she might be in danger and reported the incident to the class teacher. With the completion of the intervention program, children were able to enhanced the three interpersonal safety skills (say no, run away, disclosure), to recognize the potential danger and to distinguish the safe adults and the safe response. In conclusion, it seems that through a prototype and appealing program, with the use of educational methods, based on children’s need for play, the acquisition and utilization of personal safety skills in case of a real-life threat are highly possible to be achieved.